25PES-291
EH Bildu Nafarroa taldeko foru parlamentari Eneka Maiz Ulaiar andreak, Nafarroako Parlamentuko Erregelamenduaren babesean, Hezkuntza Departamentuari eskatzen dio galdera honi idatziz erantzun diezaion.
Nafarroako Goi Mailako Musika Kontserbatorioa gure komunitatean punta-puntako musika ikasketak eskaintzen dituen zentroa da. 1/2024 Legeak, ekainaren 7koak, goi mailako arte-irakaskuntzak arautzen ditu eta arte-irakaskuntza profesionalen antolaketa ezartzen du.
Horregatik, Nafarroako Goi Mailako Musika Kontserbatorioak proiektu sendoa eta zuzendaritza egonkorra behar ditu.
Zein da gaur egun Nafarroako Goi Mailako Musika Kontserbatorioko langileen lan egoera? Zenbat dira? Zenbat langile finko eta zenbat behin-behineko daude?
Zein da gaur egun Nafarroako Goi Mailako Musika Kontserbatorioaren plantilla organikoa? Zenbat bakante daude?
Zenbat langile egonkortu dira azken egonkortze prozesuetan? Zer asmo dago hemendik aurrera langileria egonkortzen jarraitzeko?
Iruñean, 2025eko ekainaren 26an
Foru parlamentaria: Eneka Maiz Ulaiar
